22.02.21

**Trefniadau dychwelyd yn ôl i’r ysgol ar gyfer y Cyfnod Sylfaen**

Annwyl rieni/ Dear parents,

Gobeithio i chi gael hanner tymor braf. Dyma’r trefniadau ar gyfer y Cyfnod Sylfaen.

* 26ain o Chwefror – **Blwyddyn 2 yn unig** **a hanner y dosbarth Derbyn a Meithrin** (bydd neges ar Seesaw yn manylu pa ddisgyblion bydd i fewn)
* 1af o Fawrth – **Blwyddyn 1 yn unig a hanner arall y dosbarth Derbyn a Meithrin** (eto, bydd neges as Seesaw yn manylu pa ddisgyblion bydd i fewn)
* 2il o Fawrth – **holl ddisgyblion y dosbarthiadau meithrin, derbyn, Blwyddyn 1 a 2 i fewn.**
* Amser dechrau’r ysgol : bydd posib gollwng eich plentyn rhwng 8:45 a 8:55. (Dosbarth Meithrin am 8:55)
* Amser gorffen ysgol

Blwyddyn 1, 2, Rhwng 2:45 a 3:00

Dosbarth Derbyn Rhwng 2:40 a 2:45

* Bydd y trefniadau ar gyfer disgyblion CA2 sy’n mynychu’r hwb yn parhau, ond o Ddydd Gwener y 26ain o Chwefror bydd angen iddynt ddefnyddio’r mynedfa ar gyfer bws yn hytrach na’r mynedfa wrth y swyddfa. Bydd staff yno i dywys y disgyblion.

Mae ychydig o bethau yr hoffem bwysleisio:-

1. **Ni ddylai gweithwyr/ dysgwyr neu rieni/ goflawyr sy’n teimlo’n wael/ dangos symptomau Covid-19 fynd i’r/ ymweld â’r ysgol.**
2. **Mae angen parhau i sicrhau ein bod yn ymbellhau’n gymdeithasol wrth ollwng a chasglu disgyblion ar ddechrau a diwedd y dydd ac yr ydym yn gofyn i rieni barhau i wisgo mygydau. Unwaith y byddwch wedi gollwng/ casglu eich plentyn, yr ydym yn gofyn i rieni adael y safle, a pheidio ymgynull i gael sgwrs. Er bod y disgyblion yn dychwelyd i’r ysgol, nid yw hyn yn golygu bod bywyd yn dychwelyd yn ôl i normal.**
3. Bydd cinio poeth ar gael a bydd y disgyblion yn bwyta’r cinio yn y dosbarthiadau. Ni fydd posib i ni dderbyn arian yn ystod y cyfnod yma felly allwch chi ddefnyddio’r system ar lein er mwyn gwenud taliadau os gwelwch yn dda.
4. Os yw eich plentyn angen clwb brecwast neu glwb ar ôl ysgol, mae angen archebu lle. **Bydd y clwb brecwast yn cychwyn am 8:30 a bydd y clwb ar ol ysgol yn gorffen am 4:00 ar hyn o bryd ar gyfer plant gweithwyr allweddol. Byddwn yn eich hysbysu pan y byddwn yn ymestyn yr oriau.**
5. Bydd offer ysgrifennu wedi darparu ar gyfer y disgyblion, ac felly ni fydd angen iddynt ddod ag offer i fewn i’r ysgol.
6. Bydd mesurau ychwanegol glanhau a sefydlwyd eisioes yn parhau.
7. Rydym yn gofyn i’r disgyblion wisgo eu gwisg ysgol os yn bosibl. Os nad yw’r dilledyn yn ffitio ar hyn o bryd, rydym yn deall efallai y bydd angen gwisgo dilledyn sydd ddim o bosibl yn ran o’r wisg ysgol gan nad yw’r siopa ar agor ar hyn o bryd.
8. Bydd yr ysgol yn darparu bwyd bore, £6.00 tan ddiwedd y tymor neu £1:50 yn wythnosol.
9. Os hoffech sgwrs am eich plentyn, bydd angen gwneud hynny gyda’r staff dros y ffôn, neu wrth anfon neges breifat ar google classroom neu seesaw.

Yn amlwg byddwn yn adolygu’r mesurau/ trefniadau er mwyn sicrhau diogelwch y disgyblion a’r staff. Y disgwyliad yw bod pob disgybl yn dychwelyd i’r ysgol. Os oes gennych chi neu eich plentyn unrhyw bryder, rydym yn barod iawn i drafod a cheisio lleddfu’r pryderon yna. Rydym yn sylweddoli y gall y cyfnod dychwelyd i’r ysgol fod yn anodd i rai. Byddwn yn eich diweddaru am drefniadau dychwelyd disgyblion Cyfnod Allweddol 2. Edrychwn ymlaen i groesawu’r disgyblion yn ôl atom!

Yn gywir,

Miss Nerys Davies